Tiltale for bl.a. forsøg på manddrab efter straffelovens § 237, jf. § 21, stk. 1. Påstand om konfiskation og erstatning
Ret: Retten i Herning (1. instans)
Faggruppe: Straffesag — Nævningesag
Sagsemner: Forurettede og vidner;
Liv og legeme;
Narkotika;
Våben, eksplosiver og fyrværkeri;

Tre mænd fundet skyldig i drabsforsøg  
Tre mænd fundet skyldig i drabsforsøg ved Herning Sygehus i marts 2021 mod en 21-årig
mand fra Herning. To af mændene blev tillige fundet skyldig i
drabsforsøg ved at have forsøgt at dræbe samme forurettede i maj 2021.

Sagsnummer: SS 99-534/2022.   

Sagen kort fortalt
De tre mænd – herefter angivet Tiltalte 1, Tiltalte 2 og Tiltalte 3 – var tiltalt for drabsforsøg ved i
marts 2021 i for-ening og i fælles forståelse ved akutmodtagelsen på Herning Sygehus at have
forsøgt at dræbe en 21- årig mand – herefter angivet Forurettede 1 – idet de tiltalte rettede
henvendelse til Forurettede 1, hvor de slog og spar-kede ham flere gange og tildelte ham tre knivstik
og to knivsnit i ryggen samt et snitsår på låret, hvilket forehavende imidlertid mislykkedes, idet
Forurettede 1 kom fri og løb ind på sygehuset.   

Tiltalte 2 og Tiltalte 3 var tillige tiltalt for drabsforsøg ved i tiden op til den 8. maj 2021 at have planlagt
samt forsøgt at dræbe Forurettede 1, idet de tiltalte i en lejlighed i Silkeborg drøftede, hvor drabet
skulle finde sted, hvordan drabet skulle finde sted, og hvem der skulle gøre hvad i forbindelse med
drabet, samt fo-retog handlinger, som sigtede at fremme eller bevirke udførelsen af drabet, idet de
tiltalte bl.a. an-skaffede sig GPS’er, dåser med WD40, et fuldautomatisk skydevåben, 43 stk. skarpe
patroner og en machete, satte en GPS på en personbil og forsøgte at sætte sig i besiddelse af en
bil.   

Tiltalte 2 og Tiltalte 3 var derudover tiltalt for i forening i lejligheden i Silkeborg under særligt
skærpende om-stændigheder, at have været i besiddelse af et fuldautomatisk skydevåben i form af
et gevær og 43 styk skarpe patroner samt en machete. Tiltalen lød på forsøg, da våbnets slagstift
manglende, og der derfor ikke var tale om et funktionsdueligt våben.   

Tiltalte 1 forklarede for retten, at han havde deltaget i knivoverfaldet på sygehuset i marts 2021, men
at han ikke havde begået overfaldet med sine to medtiltalte. Han erkendte sig skyldig i grov vold,
men nægtede drabsforsøg. Tiltalte 2 og Tiltalte 3 nægtede sig skyldige, og forklarede, at de ikke
havde deltaget i overfaldet.   

Under sagen blev der afspillet en række lydoptagelser f ra Tiltalte 2's lejemål i Silkeborg, hvor Tiltalte
2 og Tiltalte 3 havde en række drøftelser. Tiltalte 2 og Tiltalte 3 nægtede sig skyldig i at have planlagt
og forsøgte at dræbe Forurettede 1. Tiltalte 2 forklarede, at det var rigtigt, at de på optagelserne fra
lejligheden talte om Forurettede 1 og at det var en god plan, men at samtalen ikke var ment alvorligt
eller som en reel plan. Tiltalte 3 forklarede, at samta-lerne fra lejligheden ikke drejede sig om
Forurettede 1, men om hans fætter, som han på daværende tidspunkt havde en konflikt med og som
han ønskede at ydmyge. Der blev dog aldrig lagt en konkret plan.   



Tiltalte 1 forklarede, at det var hans skydevåben, som politiet havde fundet under ransagningen af
hans lejlighed i Silkeborg. Han skulle bruge våbnet til at se truende ud, og at han var klar over, at
våbnet ikke virkede. Tiltalte 2 forklarede, at han ikke kendte til våbnet.   

Dommens resultat
Skyldkendelsen
Retten fandt det bevist, at de tre tiltalte i forening og efter fælles forståelse den 3. marts 2021 på
Herning Sygehus havde begået knivoverfaldet mod Forurettede 1.   

På baggrund af vidneforklaringer og en videoovervågning ved en tankstation nær gerningsstedet,
kunne det lægges til grund, at overfaldet var begået af tre mænd, hvis signalement matchede de
tiltaltes. Derudover var der i tilknytning til gerningsstedet fundet en kniv og en spytklat med DNA fra
Tiltalte 3. Tiltalte 2 havde i tidsrummet lige op til gerningstidspunktet været i telefonisk kontakt med
Tiltalte 1 seks gange, og det kunne på baggrund af masteoplysninger lægges til grund, at Tiltalte 2's
telefon i tiden op til gerningstidspunktet havde bevæget sig hen mod gerningsstedet, og at telefon på
gerningstids-punktet befandt sig ved masten nærmest gerningsstedet. Retten fandt det på det på
denne bag-grund bevist, at det var de tre tiltalte, som i forening havde begået overfaldet.   

Med 7 stemmer fandt nævningetinget det bevist, at de tiltalte havde haft forsæt til drab. Retten lagde
vægt på, at der i optagelserne fra lejligheden i Silkeborg under samtalerne mellem Tiltalte 2 og
Tiltalte 3 var blevet talt om, at kniven ikke gjorde så meget, og de næste gange ville ramme plet,
ligesom de havde forskellige drøftelser om at ramme Forurettede 1. Retten lagde derudover vægt på,
at der i en samtale inden sigtelsen for drabsforsøg under en rumaflytning i Tiltalte 1's bil, blev talt
med en yngre mand om, at den yngre mand skulle tage skylden for drabsforsøg.   

To nævninge fandt det ikke bevist, at de tre tiltalte havde haft forsæt til drab, men fandt det alene
bevist, at der var tale om grov vold. De to nævninge lagde vægt på, at de tiltalte var flygtet fra ger-
ningsstedet efter at have stukket Forurettede 1 og at Forurettede 1 ikke var i livsfare.   

De tre tiltalte blev herefter i overensstemmelse med resultatet af stemmeafgivningen fundet skyldig i
drabsforsøg.   

Et enigt nævningeting fandt det tillige bevist, at Tiltalte 1 og Tiltalte 2 var skyldig i at have planlagt og
forsøgt at dræbe Forurettede 1 i perioden op til den 8. maj 2021, og at forsøget mislykkedes, idet de
tiltalte blev anholdt efter politiets fund af skydevåbnet i lejligheden under en hemmelig ransagning.   

Retten lagde vægt på, at det af optagelserne fra lejligheden i Silkeborg med samtaler mellem Tiltalte
1 og Tiltalte 2 fremgik, at de tiltalte drøftede, hvordan de skulle dræbe Forurettede 1 ved et drive-by-
skyderi, hvor sky-deriet bedst kunne foregå, hvem der skulle skyde, hvordan våbnet skulle
bortskaffes efterfølgende, ligesom de tiltalte drøftede, at de skulle skaffe en hurtig bil og sætte en
GPS p å Forurettede 1's bil. Derudover lagde retten vægt på, at de tiltalte som led i deres
planlægning havde anskaffet sig GPS’er og et



fuldautomatisk skydevåben med skarpe patroner, ligesom de tiltalte havde sat en GPS på en bil ejet
af en fra Forurettede 1's omgangskreds og forsøgt at anskaffe sig en bil.

Retten fandt det derudover bevist, at Tiltalte 2 og Tiltalte 3 i forening og efter fælles forståelse under
særligt skærpende omstændigheder havde været i besiddelse af det fuldautomatiske skydevåben,
som blev fundet af politiet i Tiltalte 2's lejlighed i Silkeborg. Under hensyn til, hvad våbnet skulle
anvendes til og at der ved våbnet blev fundet 43 stk. skarpe patroner, fandt retten det bevist, at de
tiltalte ikke havde været klar over, at slagstiften til skydevåbnet manglede, og at de tiltalte derfor
troede, at det var et funktionsdueligt våben.   

Strafudmålingen

Anklagerens påstand om straf var 6 års fængsel til Tiltalte 1, 11 års fængsel til Tiltalte 2 og 12 års
fængsel til Tiltalte 3.  

Nævningetinget var med 12 stemmer enige om at fastsætte fængselsstraffen til 6 års fængsel for
Tiltalte 1. Der var 8 stemmer for at fastsætte straffen til 8 års fængsel og 4 stemmer for at fastsætte straf-
fen til 9 års fængsel til Tiltalte 2. Der var 8 stemmer for at fastsætte straffen til fængsel i 9 år og 4 stem-
mer for at fastsætte straffen til fængsel i 10 år til Tiltalte 3. 

Straffen blev herefter i overensstemmelse med resultatet af stemmeafgivningen fastsat til 6 års
fængsel til Tiltalte 1, 8 års fængsel til Tiltalte 2 og 9 års fængsel til Tiltalte 3. 

Retten lagde ved strafudmålingen for Tiltalte 1 vægt på, at han var fundet skyldig i et drabsforsøg og at
der ikke forelå formildende omstændigheder.  

Retten lagde ved strafudmålingen for Tiltalte 2 og Tiltalte 3 vægt på, at de tiltalte var fundet 
 skyldige i to drabsforsøg og forholdenes karakter i øvrigt. Der blev for Tiltalte 3 også lagt vægt på, at 

 han tidligere var straffet for personfarlig kriminalitet og besiddelse af våben.  

Tiltalte 1 valgte at anke dommen til frifindelse i det ikke erkendte omfang.   
Tiltalte 2 og Tiltalte 3 vil inden for 14 dage beslutte, om dommen skal ankes.

Afgørelsesdato
Dommen blev afsagt af Retten i Herning den 17. juni 2022